2. ลักษณะการประกอบธุรกิจ

2.1 ประวัติความเป็นมา

บริษัท แอ็ดวานซ์อินฟอร์เมชั่นเทคโนโลยี จำกัด มหาชน ก่อตั้งขึ้นโดยการร่วมทุนของคุณศิริพงษ์
อุ่นทรพันธุ์กับกลุ่มผู้บริหารที่มีความเชี่ยวชาญและประสบการณ์ในสาขาคอมพิวเตอร์และเทคโนโลยีสารสนเทศ
เพื่อประกอบธุรกิจให้บริการออกแบบ
ให้คำปรึกษาและรับเหมาวางระบบคอมพิวเตอร์และโครงข่ายเทคโนโลยีสารสนเทศและการสื่อสาร
สำหรับลูกค้าทั้งภาครัฐและเอกชน โดยมุ่งเน้นกลุ่มลูกค้าในภาครัฐบาล เช่น บมจ. ทีโอที หรือ
บมจ. กสท ซึ่งถือว่าเป็นผู้นำอุตสาหกรรมในด้านการสื่อสาร

ในช่วงเริ่มตั้งบริษัทกลุ่มผู้บริหารได้เล็งเห็นว่าการดำเนินธุรกิจของบริษัทในลักษณะให้บริการออกแบบ
ให้คำปรึกษาและรับเหมาวางระบบคอมพิวเตอร์และโครงข่ายเทคโนโลยีสารสนเทศและการสื่อสาร
เป็นแนวทางที่สามารถหลีกเลี่ยงความเสี่ยงจากการแข่งขันด้านราคา
และการเก็บรักษาสินค้าคงคลังซึ่งต้องมีเงินทุนหมุนเวียนสูง
อีกทั้งยังช่วยลดความเสี่ยงจากสินค้าล้าสมัยง่ายซึ่งถือเป็นปกติของธุรกิจประเภทนี้
แนวทางในการดำเนินธุรกิจตั้งแต่เริ่มต้นจนถึงปัจจุบันคงอยู่ในรูปแบบดังกล่าว
หากแต่แนวโน้มในอนาคตธุรกิจด้านการให้บริการซ่อมและบำรุงรักษา(Service Maintenance)
จะเริ่มเข้ามามีสัดส่วนรายได้ที่สูงขึ้นกว่าที่ผ่านมา

พัฒนาการสำคัญของบริษัทฯมีดังต่อไปนี้

ปี 2553

-   บริษัทได้รับการจัดอันดับเป็น 1 ใน 200 Best under a Billion
    จากการจัดอันดับของนิตยสาร Forbes Asia ซึ่งพิจารณาจากจำนวนบริษัท 12,930 บริษัท
    ที่มียอดขายไม่เกิน 1 พันล้านเหรียญสหรัฐทั่วภูมิภาคเอเซีย-แปซิฟิค และเป็น 1 ใน 9
    บริษัทจากประเทศไทยที่ได้รับการจัดอันดับในครั้งนี้

-   บริษัท แอ็ดวานซ์อินฟอร์เมชั่นเทคโนโลยี จำกัด (มหาชน)
    ชำระทุนจดทะเบียนส่วนที่เหลือของบริษัทย่อย (บริษัทเมเปิ้ล พลัส จำกัด) อีกร้อยละ 50
    ของทุนจดทะเบียนของบริษัทเมเปิ้ล พลัส จำกัด รวมเป็นเงินจำนวน 5.5 ล้านบาท
    โดยยังคงดำรงสัดส่วนการถือหุ้นของบริษัทย่อยเท่าเดิมคือ ร้อยละ 55 เมื่อวันที่ 28 ธันวาคม
    2553

-   มีการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญแก่ผู้ถือหุ้นเดิม( WARRANT) หรือ
    (AIT-W1) และใบสำคัญแสดงสิทธิที่จะซื้อหุ้นสามัญให้แก่กรรมการและพนักงาน (ESOP) หรือ
    (AIT- WA) เป็นหุ้นสามัญในรอบปี 2553 จำนวน 5,495,597 หุ้น
    คิดเป็นทุนจดทะเบียนชำระแล้วเพิ่มขึ้นเป็นจำนวน 27,477,985 บาท

ปี 2552

-   มติคณะกรรมการบริษัท ครั้งที่ 5/2552 วันที่ 10 พฤศจิกายน 2552
    มีมติอนุมัติให้เลิกกิจการของ บริษัท บีเอเอ็นซีเซิร์ฟ (ประเทศไทย) จำกัด ซึ่งมีทุนจดทะเบียน
    10 ล้านบาท (บริษัทถือหุ้นร้อยละ 80) เนื่องจากไม่มีการดำเนินธุรกรรมทางการค้าใดๆ
    ตั้งแต่ปี 2550
    ซึ่งจากการเลิกกิจการของบริษัทย่อยดังกล่าวไม่ส่งผลกระทบต่อการดำเนินการของบริษัท

-   บริษัทฯ ได้รับรางวัล Best Performance Awards 2009
    ในประเภทรางวัลบริษัทจดทะเบียนในตลาดหลักทรัพย์มีผลการดำเนินงานยอดเยี่ยมที่มีมูลค่าตลาดไม่เกิน
    10,000 ล้านบาท นอกจากนี้ คุณศิริพงษ์ อุ่นทรพันธุ์ กรรมการผู้จัดการใหญ่
    ก็ยังได้รับการคัดเลือกให้เป็นหนึ่งในผู้ที่ได้รับการเสนอชื่อในรางวัลผู้บริหารสูงสุดยอดเยี่ยม
    Best CEO Awards 2009 อีกด้วย ซึ่งจัดโดยตลาดหลักทรัพย์แห่งประเทศไทย เมื่อวันศุกร์ที่
    13 พฤศจิกายน 2552 ที่ รอยัล พารากอน ฮอลล์ ชั้น 5 สยามพารากอน

ปี 2551

-   ได้ทำการลงทุนในการเปิดบริษัทย่อยขึ้นมา คือ บริษัท บีเอเอ็นซีเซิร์ฟ (ประเทศไทย)จำกัด
    ซึ่งมีทุนจดทะเบียน 10 ล้านบาท โดยทางบริษัทฯเป็นผู้ถือหุ้นในบริษัทย่อยนี้ทั้งสิ้นร้อยละ 80
    โดยมีวัตถุประสงค์เพื่อที่จะสามารถรองรับตลาดระบบสื่อสารสนเทศ ของลูกค้ากลุ่มธนาคาร
    และสถาบันการเงินโดยเฉพาะ

ปี 2550

-   บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) ได้ทำการจดทะเบียนหุ้นเพิ่มขึ้นจาก
    40,000,000 หุ้น เพิ่มขึ้นเป็น 60,000,000 หุ้น ได้ทำการลงทุนในการเปิดบริษัทย่อยร่วมกับ
    กลุ่มผู้ขำนาญการด้านตลาดระบบสารสนเทศภูมิศาสตร์ ในการเปิด บริษัท เมเปิลพลัส จำกัด
    ขึ้นซึ่งมีทุนจดทะเบียน 20 ล้านบาท โดยทางบริษัทฯ
    และกลุ่มผู้ขำนาญการด้านตลาดระบบสารสนเทศภูมิศาสตร์เป็นผู้ถือหุ้นในบริษัทย่อยนี้ทั้งสิ้นร้อยละ
    55 และ 45 ตามลำดับ
    โดยมีวัตถุประสงค์เพื่อที่จะมารองรับตลาดด้านระบบสารสนเทศภูมิศาสตร์ (Geographic
    Information System (GIS)) โดยเฉพาะ

2.2 ภาพรวมการประกอบธุรกิจ

บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) (“บริษัทฯ” หรือ “เอไอที” หรือ
“AIT”) เป็นบริษัทฯ ที่ให้บริการติดตั้งระบบโครงข่ายสารสนเทศ และ
การให้บริการบำรุงรักษาอุปกรณ์ต่างๆ อย่างครบวงจรแห่งหนึ่งของประเทศไทย
โดยเปิดดำเนินการมา 19 ปี
โดยบริษัทฯประกอบธุรกิจที่เกี่ยวข้องกับธุรกิจเทคโนโลยีสารสนเทศและการสื่อสาร (Information
& Communications Technology)
โดยเป็นผู้ให้บริการด้านการออกแบบและรับเหมาวางระบบโครงข่ายเทคโนโลยีสารสนเทศและการสื่อสาร
พร้อมทั้งจำหน่ายอุปกรณ์เกี่ยวกับระบบงานสารสนเทศต่างๆ
โดยร่วมมือกับบริษัทฯผู้ผลิตรายใหญ่ที่มีชื่อเสียงในธุรกิจเทคโนโลยีสารสนเทศและการสื่อสาร
ในลักษณะของพันธมิตรทางธุรกิจ (Strategic Partner)
ซึ่งช่วยเสริมสร้างประสิทธิภาพในการดำเนินงานของบริษัทฯ เช่น
การให้คำปรึกษาด้านเทคนิคจากผู้เชี่ยวชาญ การแลกเปลี่ยนข้อมูลข่าวสารของอุตสาหกรรม เป็นต้น
ปัจจุบันพันธมิตรทางธุรกิจของบริษัทฯประกอบด้วย Cisco Systems, AMP, 3COM, Hewlett
Packard , SUN Micro System และ Oracle เป็นต้น

นอกจากนี้ บริษัทฯยังให้บริการด้านบำรุงรักษาและการพัฒนาโปรแกรมระบบงาน
ตลอดจนให้เช่าระบบสารสนเทศ ซึ่งการขยายขอบเขตของบริการนอกเหนือจากเป็นผู้รวบรวมระบบ
ทำให้บริษัทฯเป็นผู้ให้บริการด้านเทคโนโลยีสารสนเทศและการสื่อสารอย่างเต็มรูปแบบ (“The ICT
Solution Provider”) อีกทั้งบริษัทฯยังได้ลงทุนในบริษัทย่อยอีก 1 บริษัท คือ

บริษัท เมเปิลพลัส จำกัด : วัตถุประสงค์ในการจัดตั้งบริษัทดังกล่าว คือ
เป็นบริษัทที่จะมารองรับตลาดด้านระบบสารสนเทศภูมิศาสตร์ (Geographic Information
System (GIS)) โดยเฉพาะ

บริษัท เมเปิลพลัส จำกัด มีทุนจดทะเบียน 20 ล้านบาท โครงสร้างการถือหุ้นดังนี้

[]

ลูกค้าสำคัญของ บริษัท เมเปิลพลัส จำกัดในปัจจุบันประกอบด้วย บมจ. ทีโอที การประปาภูมิภาค
และกรมที่ดิน

โครงสร้างรายได้ของบริษัท แอ็ดวานซ์อินฟอร์เมชั่นเทคโนโลยี จำกัด (มหาชน)

หน่วย : ล้านบาท

  ------------------------ ---------- --------- ---------- -------- ---------- --------
                           2551                 2552                2553       

                           บาท        ร้อยละ     บาท        ร้อยละ    บาท        ร้อยละ

  1.                       3,190.32   95.95     3,843.12   99.14    4,519.99   99.01
  รายได้จากการขายและบริการ                                                       

  2. รายได้จากค่าเช่า         110.89     3.34      27.78      0.72     18.89      0.41

  3. อื่นๆ                   23.65      0.71      5.61       0.14     26.43      0.58

  รวม                      3,324.86   100.00    3,876.51   100.00   4,565.31   100.00
  ------------------------ ---------- --------- ---------- -------- ---------- --------

2.3 เป้าหมายการดำเนินธุรกิจ

ในปี 2553 บริษัทฯมีเป้าหมายในการดำเนินงานกำหนดไว้ ดังนี้ คือ

1.  รักษาฐานลูกค้าสำคัญ ได้แก่ บมจ.ทีโอที บมจ. กสท โทรคมนาคม
    หน่วยงานราชการหรือรัฐวิสาหกิจ และองค์กรธุรกิจ ให้มีความมั่นคงอย่างต่อเนื่อง

2.  ขยายฐานลูกค้าให้กว้างขวางขึ้น และมีการให้กำหนดลำดับความสำคัญของลูกค้า
    เพื่อให้ลูกค้าในแต่ระดับจะได้รับความพึงพอใจจากการซื้อสินค้า หรือใช้บริการจากบริษัทฯ

3.  มีการจัดทำแผนยุทธศาสตร์และแผนกลยุทธ์ระยะยาว
    รวมทั้งมีการกำหนดตัวชี้วัดต่างๆที่สามารถประเมินผลการดำเนินการของส่วนงานต่างๆ
    ของบริษัทฯ

4.  เพิ่มพันธมิตรทางธุรกิจเพื่อเพิ่มความมั่นคงทางธุรกิจ

5.  เพิ่มประสิทธิภาพในการปฏิบัติงานเพื่อรองรับการขยายตัวของธุรกิจด้านบริการ ได้แก่
    การจัดตั้งศูนย์บริการตามภูมิภาค และระบบเครือข่ายสารสนเทศภายในองค์กร

6.  พัฒนากระบวนการทำงานภายในบริษัทฯให้มีประสิทธิภาพมากขึ้น
    เพื่อเป็นการทำงานให้เกิดประโยชน์สูงสุด โดยไม่จำเป็นต้องเพิ่มงบประมาณใดๆ

7.  พัฒนาบุคลากรให้สามารถตอบสนองต่อความต้องการของลูกค้าได้ดียิ่งขึ้น

8.  เพิ่มความรับผิดชอบต่อสังคมของบริษัทฯให้มากขึ้น (CSR)

2.4 เป้าหมายการดำเนินธุรกิจใน 3-5 ปี

เนื่องจากตลาดอุตสาหกรรมเทคโนโลยีสารสนเทศในประเทศไทยมีแนวโน้มที่จะขยายตัวขึ้น
ประกอบกับความไม่แน่นอนของรายได้ถ้าพึ่งพิงแต่เพียงรายได้จากโครงการเป็นสิ่งที่ฝ่ายบริหารได้ตระหนักเป็นอย่างมาก
และได้วางแผนที่จะเพิ่มสัดส่วนรายได้ทางด้านบริการให้มากขึ้น
ส่วนรายได้จากโครงการก็ยังคงเติบโตไปตามขยายตัวของเศรษฐกิจ
หากแต่รายได้จากการบริการจะเติบโตอย่างมีแบบแผน ในช่วง 3 ปีต่อจากนี้ เช่น
การบริการด้านการฝึกอบรม การบริการด้านการบำรุงรักษา การบริการ Smart Office ของ
Small Office และ Home Office จนไปถึงการให้บริการ Data Center
ซึ่งคงจะได้เห็นอย่างจริงจังในอนาคตอันใกล้นี้ และผลจากการเพิ่มสัดส่วนรายได้จากการบริการ
จะทำให้บริษัทฯมีความมั่นคงทางด้านรายได้ขึ้น